ΓΡΑΠΤΗ ΕΡΩΤΗΣΗ E-1738/02

υποβολή: Richard Corbett (PSE) προς την Επιτροπή

(17 Ιουνίου 2002)

Θέμα: Μάλτα

Γνωρίζει η Επιτροπή ότι η αστυνομία της Μάλτας μπορεί να αρνηθεί, και ορισμένες φορές όντως αρνείται, την είσοδο στη Μάλτα σε πολίτες της ΕΕ χωρίς να χρειάζεται να το αιτιολογήσει· Γνωρίζει η Επιτροπή ότι τέτοιου είδους πρακτική ορισμένες φορές ασκείται κατά ενός πολίτη χωρίς ναπάρχει καμία ποινική ή άλλη κατηγορία ή προηγούμενη καταδίκη κατά του εν λόγω ατόμου, και ότι αυτό έχει συμβεί ακόμη και κατά πολίτη της ΕΕ που είναι κάτοχος νομίμως κτηθείσας περιουσίας (οικία) στη Μάλτα·

Μπορεί η Επιτροπή να επιβεβαιώσει ότι τέτοιου είδους συμπεριφορά δεν θα είναι σύμφωνη με τη νομοθεσία της ΕΕ όταν η Μάλτα προσχωρήσει στην Ευρωπαϊκή Ένωση·

Τέτοιου είδους ζητήματα έχουν τεθεί κατά τις διαπραγματεύσεις προσχώρησης της Μάλτας·

Συμφωνεί η Επιτροπή ότι εν πάση περιπτώσει αυτό αποτελεί παραβίαση του άρθρου 1 του Πρωτοκόλλου 1 (προστασία της περιουσίας) της Ευρωπαϊκής Σύμβασης για τα Ανθρώπινα Δικαιώματα το οποίο ορίζει ότι κάθε φυσικό ή νομικό πρόσωπο δικαιούται ειρηνικής απόλαυσης της περιουσίας του·

Απάντηση του κ. Verheugen εξ ονόματος της Επιτροπής

(25 Ιουλίου 2002)

Η Επιτροπή επιθυμεί να τονίσει ότι η Μάλτα δεν είναι ακόμη κράτος μέλος της Ευρωπαϊκής Ένωσης και επομένως δεν δεσμεύεται από την κοινοτική νομοθεσία.

Όταν, εντούτοις, η Μάλτα καταστεί πλήρες μέλος της Ένωσης θα πρέπει να εφαρμόζει τις κοινοτικές νομικές διατάξεις όσον αφορά το δικαίωμα της ελεύθερης κυκλοφορίας, συμπεριλαμβανομένων των κανόνων που διέπουν μέτρα που λαμβάνονται για τον περιορισμό αυτού του δικαιώματος (π.χ. άρνηση εισόδου).

Το δικαίωμα της ελεύθερης κυκλοφορίας αποτελεί θεμελιώδες και ατομικό δικαίωμα που παραχωρείται σε κάθε πολίτη της Ένωσης από τη συνθήκη για την ίδρυση της Ευρωπαϊκής Κοινότητας (άρθρο 18). Ο περιορισμός του δικαιώματος αυτού επιτρέπεται μόνον εφόσον δικαιολογείται για λόγους δημοσίας τάξεως, δημοσίας ασφαλείας ή δημοσίαςγείας.

Μέτρα (όπως άρνηση εισόδου ή απόφαση για απέλαση) που λαμβάνονται από κράτη μέλη για τους ανωτέρω λόγους επιτρέπονται, εντούτοις, μόνον εφόσον είναι σύμφωνα με τις διατάξεις της οδηγίας 64/221/ΕΚ του Συμβουλίου, της 25ης Φεβρουαρίου 1964 περί του συντονισμού των ειδικών μέτρων για τη διακίνηση και τη διαμονή αλλοδαπών τα οποία δικαιολογούνται για λόγους δημοσίας τάξεως, δημοσίας ασφαλείας ή δημοσίαςγείας(1), η οποία προβλέπει ορισμένες διασφαλίσεις και εγγυήσεις προκειμένου να περιοριστεί η διακριτική ευχέρεια των κρατών μελών στο θέμα αυτό. Στοχεύει στη διασφάλιση της προστασίας του θεμελιώδους δικαιώματος της ελεύθερης κυκλοφορίας, σε συμφωνία με τη νομολογία του Ευρωπαϊκού Δικαστηρίου, που έχει προβεί στην ερμηνεία των σχετικών διατάξεων.

Τα μέτρα που λαμβάνονται για λόγους δημοσίας τάξεως, δημοσίας ασφαλείας ή δημοσίαςγείας πρέπει να βασίζονται αποκλειστικά στην προσωπική συμπεριφορά του ενδιαφερομένου ατόμου και να αιτιολογούνται από τηνπαρκτή και επαρκώς σοβαρή απειλή η οποία επηρεάζει ένα θεμελιώδες συμφέρον της κοινωνίας. Τα μέτρα αυτά πρέπει να εφαρμόζονται σύμφωνα με την αρχή της αναλογικότητας.

Στο πλαίσιο των ενταξιακών διαπραγματεύσεων που βρίσκονται επί του παρόντος σε εξέλιξη μεταξύ της Μάλτας και της Ένωσης, η Επιτροπή παρακολουθεί εκ του σύνεγγυς την προσαρμογή της εθνικής νομοθεσίας της Μάλτας με το κοινοτικό δίκαιο. Θα εξακολουθήσει να πράττει αυτό, προκειμένου να εξασφαλιστεί ότι, κατά τη στιγμή της ένταξής της, η Μάλτα θα έχει συμμορφωθεί πλήρως με όλες τις πτυχές της κοινοτικής νομοθεσίας περί της ελεύθερης κυκλοφορίας των προσώπων που μνημονεύονται ρητά στη συνθήκη για την ίδρυση της Ευρωπαϊκής Κοινότητας καθώς και με τις διατάξεις της οδηγίας 64/221/ΕΚ του Συμβουλίου.

Όσον αφορά το άρθρο 1 του Πρωτοκόλλου 1 της Ευρωπαϊκής Σύμβασης για τα Δικαιώματα του Ανθρώπου, η Επιτροπή δεν διαθέτει επαρκή στοιχεία προκειμένου να εκτιμήσει ανφίσταται παραβίαση. Η Επιτροπή επιθυμεί να τονίσει ότι το δικαίωμα στην ατομική ιδιοκτησία αναγνωρίζεται από το άρθρο 16 του Χάρτη των θεμελιωδών δικαιωμάτων της Ένωσης.

(1) EE P 56 της 4.4.1964.